text: De voksne siger tak til alle 5. klasser 
  15 januar 2016 kl. 15.09
  Skolebørn får æren for det laveste antal nytårsskader i mange år 
  Esbjerg siger stort tak til alle 5. klasser i kommunen, fordi de var superdygtige nytårsaften. Ingen børn overhovedet op til 13 år kom til skade ved nytårets fyrværkeri. Blandt de ældre var der i alt fem skader, men ingen øjenskader.
  Det er det laveste antal nytårsskader i Esbjerg kommune i mange år.
   Via twitter takker leder af SSP- og Forebyggelse i Esbjerg, Steen Bach, og specialkonsulent Chr. Østergaard fra  Syd- og Sønderjyllands Politi fredag alle Esbjerg 5. klasser, fordi de brugte beskyttelsesbriller.
  -I har vist de voksne, hvordan man gør, skriver de. Det lader til, at selv mor henne i døren har fået briller på. I hvert fald var der nytårsaften ikke en eneste pige eller mor på skadestuen på g rund af fyrværkeri, skriver de og fortsætter: Så endnu en gang: Tak for hjælpen!
  Få fyrværkeriskader – derfor siger Esbjerg STOR tak til alle 5. klasser i Esbjerg kommune. Godt gået! #politidk pic.twitter.com/8Z1jjPgXf2
  
  